stanford-oval/wikipedia huggingface dataset:
Tsu

| Tsu (津市) |
| --- | --- |
 Tsun linna kirsikankukkien aikaan
 lippu
 Tsun sijainti Mien prefektuurissa
 Tsu
 Koordinaatit: 34°43′06.4″N, 136°30′20.6″E 
Valtio:  Japani
Alue:  Kansai
Prefektuuri:  Mie
Pinta-ala:  
 – Kokonaispinta-ala:  711,11 km²
Väkiluku (2017):  281 588
 – Väestötiheys:  396,0 as./km²
Symbolit:  
 – Kukka:  Atsalea
 – Puu:  Idänselkova
 – Lintu:  Idänsilkkikerttunen
Aikavyöhyke:  UTC+9
 
 www.info.city.tsu.mie.jp 
Infobox OKVirheellinen NIMI-arvo: 
Tsu (jap. 津市, Tsu-shi) on Japanin kaupunki Honshūn saarella Mien prefektuurissa. Se on Mien prefektuurin pääkaupunki. Se sijaitsee prefektuurin keskiosassa Tyynenmeren Isenlahden rannalla Nagoyan lounaispuolella. Kaupungissa on 281 588 asukasta (vuonna 2017) ja sen pinta-ala on 711,11 neliökilometriä.
Vanhastaan paikkakunta tunnettiin nimellä Anōtsu (jap. 安濃津) ja se oli merkittävä satamakaupunki Kiinan kanssa käydylle kaupalle (”tsu” merkitsee satamaa). Edo-kaudella se kehittyi linnanaluskaupunkina ja pysähdyspaikkana Iseen matkalla oleville pyhiinvaeltajille. Japanin kunnallishallinnon perustamisen yhteydessä vuonna 1889 Tsusta tuli yhdessä 30 muun paikkakunnan kanssa yksi maan ensimmäisistä hallinnollisista kaupungeista. Kaupunkiin syntyi paljon kehruuteollisuutta, myöhemmin toisen maailmansodan jälkeen elektroniikka- ja laivanrakennusteollisuutta. Kaupunki laajeni huomattavasti vuoden 2006 kuntaliitoksessa, kun siihen liitettiin Hisain kaupunki, kuusi maaseutukaupunkia ja kaksi kylää.
Aiheesta muualla

Kuvia tai muita tiedostoja aiheesta Tsu Wikimedia Commonsissa
Kaupungin internetsivut (japaniksi)
Tsun keskustaa ilmasta kuvattuna.
Tombin kirkko

| Tombin kirkko |
| --- | --- |
 Kirkko vuonna 2008.
Sijainti:  Råde, Norja
Kirkkokunta:  Norjan kirkko
Hiippakunta:  Borgin hiippakunta
Rakentamisvuosi:  1869
Materiaali:  puu
Istumapaikkoja:  275
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Tombin kirkko (norj. Tomb kirke) on Råden kunnassa Østfoldin läänissä Norjassa sijaitseva puinen pitkäkirkko vuodelta 1869.
Aiheesta muualla

Kuvia tai muita tiedostoja aiheesta Tombin kirkko Wikimedia Commonsissa
Total Recall – uskomaton elämäntarinani

| Total Recall – uskomaton elämäntarinani> Total Recall: My Unbelievably True Life Story |
| --- | --- |
 Teoksen suomalaisen painoksen kansi.
Alkuperäisteos
Kirjailija:  Arnold Schwarzenegger Peter Petre
Kieli:  englanti
Genre:  omaelämäkerta
Kustantaja:  Simon & Schuster
Julkaistu:  1. lokakuuta 2012
Ulkoasu:  kovakantinen
Sivumäärä:  655
ISBN:  978-1-84983-971-6
Suomennos
Suomentaja:  Jyri Raivio
Kustantaja:  Kustannusosakeyhtiö Otava
Julkaistu:  18. lokakuuta 2012
Ulkoasu:  kovakantinen
Sivumäärä:  655
ISBN:  978-951-126334-0
Löydä lisää kirjojaKirjallisuuden teemasivulta
Total Recall – uskomaton elämäntarinani (engl. Total Recall: My Unbelievably True Life Story) on itävaltalais-yhdysvaltalaisen näyttelijä, kehonrakentaja ja poliitikko Arnold Schwarzeneggerin omaelämäkerta, jonka hän on kirjoittanut yhteistyössä kirjailija Peter Petren kanssa. Kirja käsittelee Schwarzeneggerin monipuolista uraa niin menestyneenä ja palkittuna kehonrakentajana, kansainvälisenä elokuvatähtenä kuin myös Kalifornian kuvernöörinä ja poliitikkona. Teos valaisee myös Schwarzeneggerin yksityiselämän saloja.
Kustannusyhtiö Simon & Schuster julkaisi teoksen alun perin englanninkielisenä 1. lokakuuta 2012. Suomessa teos ilmestyi Otavan julkaisemana ja Jyri Raivion kääntämänä 24. lokakuuta 2012. Teos on julkaistu kovakantisena, sidottuna sekä nidottuna pehmeäkantisena painoksena ja äänikirjana. Sidottu painos on 646 sivun mittainen, kun taas kovakantisessa painoksessa sivuja on yhteensä 655.
Teoksen nimi (suom. 'täysi mieleenpalautus') viittaa vuonna 1990 ensi-iltansa saaneeseen tieteiselokuvaan Total Recall – Unohda tai kuole, jossa Schwarzenegger näytteli pääosaa.
Trenton Titans

| Trenton Titans |
| --- | --- |

Perustettu:  1999
Lakkautettu:  2013
Entiset nimet:  Trenton Titans (1999–2007) Trenton Devils (2007–2011) Trenton Titans (2011–2013) 
Kaupunki:  Trenton, New Jersey
Kotiareena:  Sun National Bank Center
– kapasiteetti:  7 605
Sarjataso:  ECHL
Värit:                
Toimitusjohtaja:   Richard Lisk
Päävalmentaja:   Vince Williams
Omistaja:  Delaware Valley Sports Group LLC
Yhteistyöseurat:  Philadelphia Flyers (NHL) Adirondack Phantoms (AHL) Danbury Whalers (FHL)
Mestaruudet:  1 (2005)
Hopeaa:  1 (2001)
Infobox OKVirheellinen NIMI-arvo: 
Trenton Titans oli yhdysvaltalainen jääkiekkoseura, joka pelasi ECHL-liigassa. Seura oli Philadelphia Flyersin ja Adirondack Phantomsin farmijoukkue. FHL-seura Danbury Whalers oli Trenton Titansin farmijoukkue.
Historia

Vuonna 1996 ECHL antoi Trentonille oikeudet laajennusjoukkueeseen. Kaupunkiin perustettiin seura vuonna 1999 nimellä Trenton Titans. Jo kaudella 2000–2001 seura pelasi liigan finaaleissa. ECHL-liigan mestaruuden Kelly Cupin Titans voitti kaudella 2004–2005. Kauden 2005–2006 Titans toimi New York Islandersin farmijoukkueena ja seuraavalla kaudella Philadelphia Flyersin farmijoukkueena.
New Jersey Devils osti seuran vuonna 2007 ja seuran uudeksi nimeksi tuli Trenton Devils. Samalla seurasta tuli New Jerseyn farmijoukkue. Neljä vuotta myöhemmin seura sai uuden omistajan ja sen nimeksi palautettiin Trenton Titans. Samassa yhteydessä seura palasi Philadelphia Flyersin ECHL-yhteistyökumppaniksi.
Nykyinen joukkue

(Tilanne 30. heinäkuuta 2013)
| Maalivahdit> Numero | Maalivahdit>  | Maalivahdit> Pelaaja | Maalivahdit> Hanskakäsi | Maalivahdit> Sopimus | Maalivahdit> Syntymäpaikka | Maalivahdit>  |
| --- | --- | --- | --- | --- | --- | --- |

 : 
| Puolustajat> Numero | Puolustajat>  | Puolustajat> Pelaaja | Puolustajat> Kätisyys | Puolustajat> Sopimus | Puolustajat> Syntymäpaikka | Puolustajat>  |
| --- | --- | --- | --- | --- | --- | --- |

| 3 |  | Ray DiLauro C | L | 2013 | Bensalem, Pennsylvania, Yhdysvallat |  |
| 4 |  | Brendan Rempel | R | 2013 | Willington, Connecticut, Yhdysvallat |  |
| 27 |  | Tyler Hostetter | R | 2013 | Lititz, Pennsylvania, Yhdysvallat |  |
| Hyökkääjät> Numero | Hyökkääjät>  | Hyökkääjät> Pelaaja | Hyökkääjät> Kätisyys | Hyökkääjät> Pelipaikka | Hyökkääjät> Sopimus | Hyökkääjät> Syntymäpaikka |
| --- | --- | --- | --- | --- | --- | --- |

| 13 |  | Jacob Drewiske | L | H | 2013 | Hudson, Wisconsin, Yhdysvallat |
| 15 |  | Tom Peffall | R | OLH | 2013 | Ambler, Pennsylvania, Yhdysvallat |
| 18 |  | Corey Tamblyn | R | H | Laina | Bobcaygeon, Ontario, Kanada |
| 21 |  | Andrew Johnston | L | VLH | 2015 | Saskatoon, Saskatchewan, Kanada |
| 22 |  | Bryan Haczyk | R | OLH | 2013 | Nutley, New Jersey, Yhdysvallat |
| 33 |  | Aaron Schmit | R | OLH | Laina | Grafton, Wisconsin, Yhdysvallat |
|   |  | Zach Hervato | L | H | Try-out | Stittsville, Ontario, Kanada |
Nykyinen joukkue > Joukkueenjohto

Päävalmentaja: Vince Williams
Apuvalmentaja: Todd Fedoruk
Apuvalmentaja: Joe Trotta
Maalivahtivalmentaja: Chris Kanaly
Kuntovalmentaja: Vince Malts
Presidentti & Toimitusjohtaja: Rich Lisk
Vanhempi Neuvonantaja: Scott Bertoli
Tobias Stephan

| Tobias Stephan |
| --- | --- |

Henkilötiedot
Syntynyt: 21. tammikuuta 1984 (ikä 40) Zürich, Sveitsi
Kansalaisuus:   Sveitsi
Jääkiekkoilija
Pelipaikka:  maalivahti
Hanska:  vasen
Pituus:  192 cm
Paino:  88 kg
Pelinumero:  51
Pelaajaura
Pääsarjaura:  2001–
Aik. seurat:  EHC Chur (NLA) Kloten Flyers (NLA) Iowa Stars (AHL) Dallas Stars (NHL) Bridgeport Sound Tigers (AHL) Genève-Servette HC (NLA) EV Zug (NLA) Lausanne HC (NLA)
NHL-varaus:  34. varaus, 2002 Dallas Stars
Tobias Stephan (s. 21. tammikuuta 1984 Zürich, Sveitsi) on sveitsiläinen uransa lopettanut jääkiekkomaalivahti.
Ura

Stephan on Kloten Flyersin kasvatti. Hän kuitenkin pelasi ensimmäisen pääsarjatason ottelunsa Nationalliga A:n EHC Churissa kaudella 2001–2002. Stephanin tulokaskauden päätteeksi Dallas Stars varasi hänet NHL:n varaustilaisuudessa toisen kierroksen alkupäässä. Stephan siirtyi takaisin Kloteniin, jossa pelasi vuoteen 2006 asti.
Kaudeksi 2006–2007 Stephan siirtyi Dallasin organisaatioon. Hän vietti koko kauden seuran farmijoukkueessa AHL-liigan Iowa Starsissa. Kaudella 2007–2008 Stephan pelasi ensimmäisen ottelunsa NHL:ssä, viettäen kuitenkin muutoin koko kauden AHL-liigassa. Seuraavalla kaudella 2008–2009 hän pelasi kymmenen ottelua Dallasissa, Marty Turcon varamaalivahtina.
Stephan palasi Sveitsiin kaudella 2009–2010 ja siirtyi HC Servette Genèven joukkueeseen.
Ura > Maajoukkueura

Stephan on edustanut Sveitsin maajoukkuetta useissa kisoissa. Hän pelasi alle 18-vuotiaiden MM-kisoissa 2001 ja 2002, joista ensimmäisissä hän voitti hopeaa. Nuorten MM-kisoissa Stephan on pelannut 2003 ja 2003. Aikuisten kisoissa Stephan pelasi ensimmäistä kertaa vuonna 2010, ja on tämän jälkeen edustanut maataan 2011 ja 2012.
The Divisive

| The Divisive> Tiedot |
| --- | --- |
Toiminnassa:  1997–2007
Tyylilaji:  hardcore punk
Kotipaikka:  Seinäjoki, Suomi
Laulukieli:  englanti, suomi
Jäsenet:  Touko, kitara, laulu   Heiska, basso   Jaska, rummut  
Entiset jäsenet:  Kalle, basso (1997–2000) 
Infobox OKNimi-testi OK: 
The Divisive oli suomalainen hardcore punk -yhtye, joka perustettiin Suomussalmella kesällä 1997. Yhtye ehti lähes kymmenen toimintavuotensa aikana soittaa 118 keikkaa 21 eri maassa. Yhtye lopetti toimintansa 5. tammikuuta 2007.
The Divisiven sanoitukset ovat suurelta osin poliittisia, ottaen kantaa muun muassa militarismiin, kapitalismiin, nationalismiin ja homofobiaan.
Historia

Touko, 14 ja Kalle, 15 perustivat The Divisive-yhtyeen Suomussalmella Juntusrannan kylässä alkuvuodesta 1997. Rumpaliksi löytyi Toukon 12-vuotias pikkuveli Jaska ja saman vuoden kesällä yhtye harjoitteli ensimmäisen kerran yhdessä. Touko muutti syksyllä 1998 Seinäjoelle lukioon, mutta yhtye jatkoi yhdessä soittamista 500 km välimatkasta huolimatta. Syksyllä 2000 Jaska muutti vanhempiensa kanssa Alavudelle jolloin yhtyeen kotimaakunnaksi vaihtui Etelä-Pohjanmaa ja uudeksi basistiksi löytyi seinäjokelainen Heiska. Yhtye päätti lopettaa toimintansa syksyllä 2006 ja soitti viimeisen keikkansa Seinäjoella 5. tammikuuta 2007. The Divisiven lopettaessa kaikki jäsenet asuivat jo eri kaupungeissa; Touko Tampereella, Jaska Helsingissä ja Heiska Jyväskylässä.
Jäsenet

Touko – kitara
Jaska – rummut
Heiska – bassokitara, 2000–2007
Kalle – bassokitara, 1997–2000
Diskografia

The Divisive / Misguided (split 7", 2000)
Why? (CDR-EP, Full Contact Resistance (bel), 2001)
The Divisive / FoF (bel) / Go Ape! (nl) / THL (bel (4-way split CD, Full Contact Resistance (bel) 2001)
Where have all the flowers gone? (CD-EP, 2002)
The Divisive / Mise en Scene (bel) (split-CD, Full Contact Resistance (bel), 2002)
The Divisive / Abduktio (fin) (split-CDR, Nekac (lv), 2003)
Do we only dream? (7", 2004)
The Divisive / Out of Tune (fin) (split 7", 2004)
The Divisive / Svini V Kosmose (rus) (split MC, Karma Mira Records (rus), 2005)
Sano edes sana (CD-EP, Puukkoo Levyt, 2006)
Discography (CD, Karma Mira Records (rus) 2006)
Jäsenet muissa yhtyeissä

Touko - Derrida, No Kids, Riot Patrol, M.I.M.A, Vyärs Koff
Jaska - Gordionin Solmu, Children of Darkness
Heiska - M.I.M.A
Aiheesta muualla

The Divisive Myspacessa (englanniksi)
Yhtyeen Last.FM-profiili.
Tonya Verbeek

| Mitalit | Mitalit | Mitalit |  |
| --- | --- | --- | --- |
|  Verbeek Tina Georgen alla Pan-Amerikan kisoissa 2003. |  Verbeek Tina Georgen alla Pan-Amerikan kisoissa 2003. |  Verbeek Tina Georgen alla Pan-Amerikan kisoissa 2003. |  |
Maa:   Kanada
Naispaini
|  Olympialaiset  |  Olympialaiset  |  Olympialaiset  |  |
|  Hopeaa | Ateena 2004 | 55 kg |  |
|  Hopeaa | Lontoo 2012 | 55 kg |  |
|  Pronssia | Peking 2008 | 55 kg |  |
| MM-kilpailut  | MM-kilpailut  | MM-kilpailut  |  |
|  Hopeaa | Istanbul 2011 | 55 kg |  |
|  Pronssia | Budapest 2005 | 55 kg |  |
|  Pronssia | Herning 2009 | 55 kg |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Hopeaa | Santo Domingo 2003 | 55 kg |  |
|  Hopeaa | Guadalajara 2011 | 55 kg |  |
|  Pronssia | Rio de Janeiro 2007 | 55 kg |  |
| Pan-Amerikan mestaruuskilpailut  | Pan-Amerikan mestaruuskilpailut  | Pan-Amerikan mestaruuskilpailut  |  |
|  Kultaa | Guatemala 2003 | 55 kg |  |
|  Kultaa | Colorado Springs 2008 | 55 kg |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Hopeaa | New Delhi 2010 | 59 kg |  |
Tonya Verbeek (s. 14. elokuuta 1977 Grimsby, Ontario) on kanadalainen naispainija, olympia-, MM- ja Pan-Amerikan kisojen mitalisti sekä Pan-Amerikan mestari.
Verbeek voitti hopeaa 55 kilogramman sarjassa Ateenan kesäolympialaisissa 2004 ja Lontoossa 2012 sekä saman sarjan pronssia Pekingissä 2008. Ateenan hopea oli Kanadan kaikkien aikojen ensimmäinen naispainin olympiamitali. Lisäksi hän on voittanut sarjassaan MM-hopeaa Istanbulista 2011 sekä MM-pronssia Budapestista 2005 ja Herningistä 2009.
Painin maailmancupissa Verbeek on ollut sarjassaan voittaja 2012, hopealla vuosina 2003 ja 2009 sekä pronssilla 2006. Pan-Amerikan kisoissa hän on saanut 55 kg:n sarjassa hopeaa 2003 ja 2011 sekä pronssia 2007. Pan-Amerikan mestaruuskilpailuissa hän on saanut samassa sarjassa kultaa 2003 ja 2008. Kansainyhteisön kisoissa 2010 hän sai hopeaa 59 kg:n sarjassa.
Tobias Winberg

| Tobias Winberg> Henkilötiedot |
| --- | --- |
Syntynyt: 2. lokakuuta 1998 (ikä 26) Helsinki, Suomi
Kansalaisuus:   Suomi
Jääkiekkoilija
Lempinimi:  Tobbe
Pelipaikka:  puolustaja
Maila:  vasen
Pituus:  190 cm
Paino:  90 kg
Seura
Seura:  MoDo Hockey
Sarja:  SHL
Pelaajaura
Pääsarjaura:  2017–
Aik. seurat:  HIFK (SML) Jokipojat (Mestis) JYP (SML)
Tobias Winberg (s. 2. lokakuuta 1998 Helsinki) on suomalainen jääkiekkopuolustaja, joka pelaa Ruotsissa SHL-liigan MoDo Hockeyssa.
Ura > Seuraura

Winberg on Helsingin IFK:n kasvatti. Hän siirtyi 13-vuotiaana Jokereihin kaudeksi 2012–2013, joka päättyi C2-nuorten Suomen-mestaruuteen. Kauden 2014-2015 päätteeksi Winberg voitti B-nuorten SM-pronssia. Kaudella 2015–2016 hän toimi Jokereiden B-nuorten varakapteenina. Winberg oli viidellä osumallaan joukkueen eniten maaleja tehnyt puolustaja Roope Laavaisen ja Eero Teräväisen kanssa.
Kaudeksi 2016–2017 Winberg siirtyi takaisin kasvattajaseuraansa, Helsingin IFK:n A-nuoriin. Kauden 2017–2018 päätteeksi hän voitti A-nuorten SM-pronssia. Winberg debytoi kauden aikana myös HIFK:n SM-liigajoukkueessa, jossa hän esiintyi kahdessa runkosarjaottelussa. Winberg sai tililleen ensimmäisen liigaottelunsa 15. joulukuuta 2017 vieraissa Rauman Lukkoa vastaan. Hänet merkittiin HIFK:n seitsemänneksi puolustajaksi, mutta Winberg jäi ottelussa kuitenkin ilman peliaikaa, kuten myös kauden toisessa ottelussaan.
Toukokuussa 2018 Winberg teki HIFK:n kanssa kolmivuotisen SM-liigasopimuksen. Hän sai ensimmäiset jääaikansa liigassa kauden 2018–2019 ensimmäisessä ja uransa kolmannessa ottelussaan 29. lokakuuta 2018 Hämeenlinnan Pallokerhoa vastaan. Winberg merkittiin taas HIFK:n seitsemänneksi puolustajaksi ja hän sai ottelussa jääaikaa 2.04 minuuttia. Hän pelasi kauden aikana SM-liigassa neljä runkosarjaottelua tehden yhden syöttöpisteen. Winberg pelasi suurimman osan alkukaudestaan HIFK:n A-nuorissa, kunnes tammikuussa 2019 seura lainasi hänet alustavasti viiden ottelun ajaksi yhteistyöjoukkueeseensa, Mestis-joukkue Jokipoikiin. Winberg pelasi joukkueessa kauden loppuun ja sai tililleen kaikkiaan 14 runkosarja- ja neljä playoff-ottelua tehden niissä yhden syöttöpisteen.
Varsinaisella SM-liigan tulokaskaudellaan 2019–2020 Winberg pelasi 30 runkosarjaottelua tehden kolme syöttöpistettä. Hän pelasi osan kaudestaan kuitenkin vielä HIFK:n A-nuorissa. Huhtikuussa 2020 Winbergin sopimusta seuran kanssa jatkettiin vuodella kevääseen 2022 saakka. Kaudella 2020–2021 hän vakiinnutti paikkansa SM-liigassa, jossa Winbergin ensimmäinen kokonainen kausi toi 43 runkosarjaottelussa tehot 1+8=9 ja kahdeksassa playoff-ottelussa yhden maalin. Hän teki liigauransa avausmaalin 12. tammikuuta 2021 vieraissa Mikkelin Jukureita vastaan. Juha Kauppinen valitsi Winbergin ottelun Alumnien tähtien ykköstähdeksi. Hän voitti kauden päätteeksi SM-pronssia.
Kaudella 2021–2022 Winberg jäi HIFK:ssa varsin pieneen rooliin. Tammikuussa 2022 seura lainasi hänet alustavasti helmikuun loppupuolelle asti kestävällä sopimuksella JYPiin, joka tarvitsi ensisijaisesti paikkaajaa Pekingin olympiakisoihin Tšekin varamieheksi lähteneen Jan Ščotkan poissaoloa. Winberg pelasi siellä kahdeksan ottelua, kunnes muutamaa päivää ennen lainasopimuksensa päättymistä HIFK kutsui hänet takaisin vahvuuteensa.
Kaudeksi 2022–2023 Winberg teki kaksivuotisen sopimuksen JYPin kanssa. Hän teki läpimurtonsa SM-liigan puolustajien eliittiin ja teki yhden kauden piste-ennätyksensä tehoilla 5+16=21. Winberg voitti myös JYPin sisäisen tehotilaston lukemalla +13.
Winberg siirtyi kaudeksi 2024–2025 kaksivuotisella sopimuksella Ruotsin SHL-liigassa pelaavan MoDo Hockeyn joukkueeseen.
Ura > Maajoukkueura

Winberg on pelannut Suomen A-maajoukkueessa 11 ottelua tehopistein 1+1=2. Hän teki A-maajoukkuedebyyttinsä Swiss Ice Hockey Gamesin 14. joulukuuta 2023 Prahan O2 Arenassa pelatussa avausottelussa Tšekkiä vastaan. Winberg merkittiin Suomen kolmospuolustajapariin Ville Pokan viereen. Ensimmäisen A-maajoukkuemaalinsa hän teki 24. huhtikuuta 2024 Linköpingissä Ruotsia vastaan vastustajan tyhjään maaliin. Winberg putosi viimeisten joukossa Suomen MM-joukkueesta vuoden 2024 turnaukseen.
Tony Yoka

| Mitalit | Mitalit | Mitalit |  |
| --- | --- | --- | --- |
|  Tony Yoka Rion olympialaisten palkintojenjaossa vuonna 2016. |  Tony Yoka Rion olympialaisten palkintojenjaossa vuonna 2016. |  Tony Yoka Rion olympialaisten palkintojenjaossa vuonna 2016. |  |
Maa:  Ranska
Miesten nyrkkeily
|  Olympialaiset  |  Olympialaiset  |  Olympialaiset  |  |
|  Kultaa | Rio 2016 | superraskas sarja |  |
| MM-kilpailut  | MM-kilpailut  | MM-kilpailut  |  |
|  Kultaa | Doha 2015 | superraskas sarja |  |
| Euroopan kisat  | Euroopan kisat  | Euroopan kisat  |  |
|  Pronssia | Baku 2015 | superraskas sarja |  |
Tony Victor James Yoka (s. 28. huhtikuuta 1992 Pariisi) on ranskalainen amatöörinyrkkeilyn olympiavoittaja ja maailmanmestari.
200 senttimetriä pitkä Yoka kilpailee superraskaassa sarjassa. Oikeakätinen Yoka edustaa Boxing Amical Les Mureauxia ja hänen valmentajinaan toimivat Luis Mariano González ja Xavier Noel.
Yoka saavutti olympiakultaa superraskaasta sarjasta vuoden 2016 kesäolympialaisista Rio de Janeirosta kukistaen finaalissa Ison-Britannian Joe Joycen. MM-kilpailuista Yokalla on yksi kulta vuodelta 2015. Vuoden 2015 Euroopan kisoista Bakusta Yoka saavutti pronssia superraskaasta sarjasta. Vuoden 2010 nuorten kesäolympialaisista Singaporesta Yoka saavutti kultaa. Hänellä on myös yksi nuorten MM-hopea.
Yoka on kihloissa nyrkkeilyn olympiavoittajan Estelle Mosselyn kanssa.
Totalitaarinen arkkitehtuuri

Totalitaarinen arkkitehtuuri on arkkitehtuuria, joka on tyypillistä totalitaristisissa, keskitetysti ja diktatorisesti johdetuissa maissa. Yleensä sillä viitataan fasistisessa Italiassa, natsi-Saksassa, Stalinin Neuvostoliitossa ja kommunistisessa Kiinassa suosittuun arkkitehtuuriin. Totalitaariselle arkkitehtuurille on ominaista yksinkertaistettu uusklassismi, 1800-luvun realismia ja klassismia jäljittelevät veistokset sekä suunnattoman suuret valtiolliset monumentit.
Galleria

Uusi valtakunnankanslia, Berliini
Berliinin Olympiastadion
Ukraina-hotelli, Moskova
Venäjän armeijan teatteri, Moskova
Salmijärvi (Kajaanin kylä)

Salmijärvi, taustalla joutsenperhe ja sairaalarakennuksia
Salmijärvi on osin taajaan asuttu kaupunginosamainen omakotitalovaltainen kylä Kajaanissa Kuluntalahden ja Paltaniemen pohjoispuolella. Maarekisterin mukaan alue kuuluu Jormuaan, jonka asutuksesta se sijaitsee lounaaseen. Suuri osa pientaloista eli niin sanottu Mökkikylä on matalan Kuluntajärven ja pinta-alaltaan pienen mutta syvän Salmijärven ynnä hyvin pienen Saarijärven välissä. Salmijärven asukkaissa on runsaasti Suojärveltä muuttanutta siirtoväkeä. Pohjoispuolella on useita suppalampia ja muun muassa Juntulan luomumaatila. Alueelle on Kajaanista säännöllinen linja-autoyhteys bussilinjalla 6.
Salmijärveltä länteen on harjumuodostelma ja käytöstä poistettuja soranottamoita sekä Kajaanin kaupungin tärkeimmät vedenottamot. Harjuilla on vaellusreittejä ja ratsu- ja ravihevosille sopivia reittejä; lähistöllähän on eteläpuolella Kajaanin ravirata. Salmijärven itärannalla sijaitsee yksikerroksinen vanhusten asuntolana toimiva Salmijärven hoitokoti. Pohjoispäässä on Salmijärven mielisairaalan vanha rakennus. Se rakennettiin B-mielisairaalaksi ja tuli käyttöön vuonna 1956. Sen lähistöllä oli työntekijöiden asuntoja. Sairaalan pellot tuottivat runsaasti muun muassa perunaa, ja osa kroonikkopotilaista pystyi osallistumaan ulkotöihin. Sairaalan toiminta päättyi 1995, jolloin Kainuun keskussairaalan psykiatriset osastot aloittivat toimintansa. Sairaalarakennus on ollut sittemmin muun muassa pakolaisten vastaanottokeskuksena. Tilojen jatkokäytöstä on erilaisia suunnitelmia, mutta osa henkilökunnan asuttamista lähikerrostaloista on purettu. Kainuun sote käyttää osaa rakennuksesta päihdekuntoutuskeskuksena. Kajaanin evankelis-luterilaisen seurakunnan omistama Joutenlammen kurssikeskus on muutamia kilometrejä pohjoiseen.
Tallisenlampi

| Tallisenlampi |
| --- | --- |
Valtiot:  Suomi
Maakunnat:  Etelä-Karjala
Kunnat:  Lemi
Koordinaatit:  61°04′52″N, 27°56′54″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven reitin valuma-alue (14.19)
Laskujoki:  ei laskuojaa 
Järvinumero:  14.198.1.005
Mittaustietoja
Pinnankorkeus:  90,4 m  
Pituus:  250 m  
Leveys:  210 m  
Rantaviiva:  0,69 km  
Pinta-ala:  3,361 ha  
Saaria:  ei saaria 
 fiTallisenlampi 
Tallisenlampi  on Etelä-Karjalassa Lemillä Kuukanniemin kylän lähellä sijaitseva lampi.
Maantietoa

Lammen pinta-ala on 3,4 hehtaaria, se on 250 metriä pitkä ja 200 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 700 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Kivijärven reitin valuma-alueella (14.19), jonka Hakulinjoen valuma-alueeseen (14.198) se kuuluu. Lammen vedenpinnan korkeus on 90,4 metriä mpy.
Tony Hatch

Tony Hatch (s. 30. kesäkuuta 1939) on brittiläinen musikaali- ja televisiosäveltäjä sekä äänilevytuottaja. Hänet tunnetaan parhaiten monista 1960-luvun loppupuolen hiteistään, jotka usein sanoitti hänen silloinen vaimonsa, laulajanakin tunnettu Jackie Trent. Hatchin säveltämiä hittejä ovat Petula Clarkin ”Downtown” (1964) ja ”Don’t Sleep in the Subway” (1967) sekä Scott Walkerin ”Joanna” (1968). Suomalaisille tutuimmaksi Hatchin melodiaksi on muodostunut Fredin laulama ”Kolmatta linjaa takaisin”, alun perin Petula Clarkin levyttämä ”Beautiful in the Rain”. Hatch on säveltänyt myös tv-sarja Emmerdalen tunnusmelodian.
Tony Hatch oli 1960-luvulla myös levytuottaja, joka tuotti Pye Records -yhtiössä äänilevyjä muun muassa The Searchersille, David Bowielle, Benny Hillille ja Sacha Distelille.
1970-luvulla Tony Hatch ja Jackie Trent suuntautuivat musiikkiteatteriin. Heidän ensimmäinen musikaalinsa oli Arnold Bennettin romaaniin sekä Keith Waterhousen ja Willis Hallin librettoon perustuva The Card (1973). Sitä seurasi näyttelijä David Woodin librettoon sävelletty Rock Nativity (1976), jonka tuotti Cameron Mackintosh.
Vuosina 1978–1982 Hatch ja Trent asuivat Dublinissa, jossa he tekivät Irlannin televisiolle sarjaohjelmia Words And Music ja It's A Musical World. Irlannista pariskunta muutti Australian Sydneyyn 1982. Siellä Tony Hatch toimi muun muassa Australian television vuosittaisen joulushown Carols in the Domain tuottajana ja musiikillisena johtajana. Hän vieraili kapellimestarina monien Australian ja Uuden-Seelannin sinfoniaorkestereiden viihdemusiikkikonserteissa.
Australiassa Tony Hatchin ja Jackie Trentin tiet erosivat vuonna 1995, ja virallinen avioero tuli voimaan 2002. Jackie Trent kuoli Espanjan Menorcalla 2015 sairastettuaan pitkään. Myös Tony Hatch asuu Menorcalla nykyisen vaimonsa kanssa, työskentelee yhä ja vierailee usein työasioissa Britanniassa.
Vuonna 2013 Tony Hatch valittiin Songwriters Hall of Fameen.